ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
26 ต.ค. 2558

สรุปภาวะตลาดภาคเช้า : SET เปิดกระโดดและทรงตัว – SET ได้แรงหนุนตกค้างจากที่ตลาดปิดทำการเมื่อวันศุกร์ และมี Surprise ด้านบวก 2 เรื่องเข้ามา ได้แก่ ECB เล็งเพิ่มวงเงิน QE และจีนลดดอกเบี้ย+RRR ส่ง SET เปิดกระโดด และขึ้นมาเคลื่อนไหวบริเวณ 1430 จุด ส่วนประเด็นอื่น ไม่มีนัยต่อตลาดเช้านี้นัก ได้แก่ PTTEP เปิดกระโดดลงก่อนฟื้นตัว แม้งบฯ Q3/58 จะขาดทุนมาก แต่ตลาดมองไปข้างหน้าถึงการฟื้นตัวใน Q4/58 ส่วนตัวเลขส่งออกไทยในก.ย. หดตัวต่อ แต่น้อยกว่าคาด ทั้งนี้ SET ปิดตลาดภาคเช้าที่ระดับ 1427.35 จุด, +11.21 จุด ด้วยมูลค่าซื้อขายเพิ่มขึ้นมาที่ระดับ 2.4 หมื่นลบ. กลุ่มหลักหนุนตลาดปิดบวก โดยพลังงาน, ICT และแบงก์ ปิดบวก +1.7%, +1.1% และ +0.3% ตามลำดับ ด้านตลาดภูมิภาคบวกขึ้นต่อ
กลยุทธ์ที่แนะนำ : ช่วงบ่าย: แม้ยังทรงตัวถึงอ่อนตัวได้บ้าง อย่างไรก็ตาม มองแนวรับระยะสั้นไว้ที่ 1420-1425 จุด ซึ่งคาดหากไม่ต่ำกว่า SET จะปรับขึ้นได้ต่อแล้ว หลังพักตัวระยะสั้นแบบ Sideway กว่าสองสัปดาห์ที่ผ่านมา ซึ่งสัปดาห์นี้ เรามองมีปัจจัยหนุนจาก 1) มาตรการกระตุ้นเศรษฐกิจ จากการประชุมใหญ่พรรคคอมมิวนิสต์จีน 2) ประชุมเฟด ซึ่งยังไม่รีบขึ้นดอกเบี้ย และ 3) ลุ้นประชุม BoJ ส่งสัญญาณเพิ่มวงเงิน QQE ทั้งนี้แนวต้านถัดจาก 1430 จุด มีที่ 1440 จุด กลยุทธ์ ซื้อขายเก็งกำไร ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 4.98 ต้าน 5.35 Cut 4.84) และ SVOA (รับ 1.65 ต้าน 1.80 Cut 1.60) 